|  |  |
| --- | --- |
| Βερανζέρου 13, ΤΚ. 10677 Αθήνα τηλ.: 2103648337Web: [www.instdrg.gr](http://www.instdrg.gr) e-mail: contact@instdrg.gr |  **Αριθμ. Πρωτ 299**Αθήνα, 24/05/2023 |

CPVS 80320000-3

ΑΔΑΜ [23PROC012744541](https://cerpp.eprocurement.gov.gr/upgkimdis/protected/home.xhtml?cid=1)

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

**Για σύναψη σύμβασης παροχής ανεξαρτήτων υπηρεσιών**

**με εξωτερικό συνεργάτη-ιατρό στο**

**ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ Α.Ε.**

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσοκομειακών Υπηρεσιών** (KETEKNY) – Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

**ΑΝΤΙΚΕΙΜΕΝΟ**

Το KETEKNY ενδιαφέρεται να συνεργαστεί με **ένα (1) ιατρό**, με σύμβαση παροχής ανεξαρτήτων υπηρεσιών υποστήριξης της Διεύθυνσης Κλινικής Τεκμηρίωσης και Ιατρικής Πληροφορίας, με κύριες αρμοδιότητες τις κατωτέρω:

α) τον έλεγχο της μετάφρασης ιατρικών κωδικοποιήσεων

 β) την παροχή εκπαίδευσης στις ιατρικές κωδικοποιήσεις,

γ) τη διαχείριση των δεδομένων ιατρικής κωδικοποίησης,

δ) την κατάρτιση και αναθεώρηση των εγχειριδίων κωδικοποίησης,

ε) τη διαχείριση της διαβούλευσης των ιατρικών κωδικοποιήσεων και

στ) την κατάρτιση και τον έλεγχο αναθεωρήσεων και μεταφράσεων των ιατρικών κωδικοποιήσεων

**ΑΠΑΙΤΟΥΜΕΝΑ ΠΡΟΣΟΝΤΑ- ΠΡΟΫΠΟΘΕΣΕΙΣ**

**Ο ανάδοχος πρέπει να κατέχει:**

1. Πτυχίο Ιατρικής της ημεδαπής ή ισότιμο αναγνωρισμένης σχολής της αλλοδαπής
2. Τίτλος οποιασδήποτε αναγνωρισμένης ιατρικής ειδικότητας
3. Καλή γνώση της αγγλικής γλώσσας
4. Γνώση και εμπειρία σε κωδικοποιήσεις διαγνώσεων νόσων και ιατρικών πράξεων

5. Δημοσιευμένες επιστημονικές εργασίες

6. Συναφής με το αντικείμενο ειδίκευση ή εργασιακή εμπειρία

Κριτήριο για την κατακύρωση της υπηρεσίας είναι η πλέον συμφέρουσα από οικονομική άποψη προσφορά, βάσει τιμής. Ο Ανάδοχος θα υπογράψει σχετική σύμβαση με τον νόμιμο εκπρόσωπο του ΚΕΤΕΚΝΥ.

# ΤΟΠΟΣ ΕΚΤΕΛΕΣΗΣ ΥΠΗΡΕΣΙΩΝ

# Η παροχή των ως άνω υπηρεσιών θα εκτελείται στα γραφεία του KETEKNY και σε νοσοκομεία με φυσική παρουσία του αναδόχου.

**ΠΑΡΑΔΟΤΕΑ**

# Ο ανάδοχος θα καταθέτει μηνιαίες εκθέσεις πεπραγμένων

# ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ-ΠΡΟΣΦΟΡΩΝ

Οι ενδιαφερόμενοι καλούνται να υποβάλλουν την προσφορά τους, **αποκλειστικά**,με ηλεκτρονικό τρόπο, στη διεύθυνση ketekny@instdrg.gr **και μέχρι την 30/05/2023 και ώρα 12:00,** με την αποστολή του **βιογραφικού τους σημειώματος και της τεχνικής και οικονομικής προσφοράς τους**.

Η ανάθεση των υπηρεσιών θα γίνει με απόφαση του Διευθύνοντος Συμβούλου του ΚΕΤΕΚΝΥ ΑΕ, σύμφωνα με εξουσιοδότηση που του έχει δώσει το ΔΣ, ύστερα από τον έλεγχο των προσφορών από την αρμόδια Επιτροπή. Ο υποψήφιος που θα επιλεγεί, θα κληθεί να υπογράψει σχετική σύμβαση και να προσκομίσει αποδεικτικά της εμπειρίας του και αντίγραφα των πτυχίων του. Η σύμβαση θα έχει διάρκεια δώδεκα μηνών από την υπογραφή της και η αμοιβή του αναδόχου θα οριστεί μέχρι του ποσού των 8.400 ευρώ, πλέον ΦΠΑ. Στο ποσό αυτό συμπεριλαμβάνονται οι κρατήσεις φόρων και τα τέλη που αναλογούν.

Στο ηλεκτρονικό μήνυμα θα πρέπει να αναγράφεται η φράση «Συμμετοχή στην πρόσκληση εκδήλωσης ενδιαφέροντος για τη σύναψη σύμβασης ανεξαρτήτων υπηρεσιών υποστήριξης της Διεύθυνσης Κλινικής Τεκμηρίωσης και Ιατρικής Πληροφορίας στην εταιρεία με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ» (ΚΕΤΕΚΝΥ ΑΕ)

Το μήνυμα θα πρέπει να περιλαμβάνει:

1. Τεχνική Προσφορά για το έργο ενδιαφέροντος, σύμφωνα με την παρούσα και βιογραφικό σημείωμα του υποψήφιου.
2. Οικονομική Προσφορά, συμπληρωμένη και νομίμως υπογεγραμμένη με το Ονοματεπώνυμο, Πατρώνυμο, Α.Φ.Μ, ΔΟΥ, κ.λ.π του υποψήφιου Αναδόχου και τηλέφωνο επικοινωνίας, στο οποίο θα αναγράφεται συνολική προσφερόμενη τιμή χωρίς ΦΠΑ και συμπεριλαμβανομένου του ΦΠΑ και νομίμων κρατήσεων. Η οικονομική προσφορά πρέπει να φέρει υπογραφή του ενδιαφερόμενου (οικονομικού φορέα). Η προσφορά ισχύει και δεσμεύει τον συμμετέχοντα για χρονικό διάστημα 180 ημερών. Προσφορά που ορίζει χρόνο ισχύος μικρότερο από τον ανωτέρω προβλεπόμενο χρόνο, απορρίπτεται ως απαράδεκτη.
3. Υπεύθυνη Δήλωση (της παρ. 4 του Άρθρου 8 του Ν. 1599/1986 όπως ισχύει) για την οποία δεν απαιτείται θεώρηση γνησίου υπογραφής, στην οποία θα αναγράφονται τα στοιχεία της Πρόσκλησης, τα στοιχεία του υποψηφίου (Ονοματεπώνυμο, πατρώνυμο, Α.Φ.Μ, και λοιπά στοιχεία) και θα δηλώνεται ότι ο προσφέρων:

**α.** Δεν έχει σε βάρος του τελεσίδικη καταδικαστική απόφαση για έναν από τους λόγους που ορίζονται στην παρ. 1 του άρθρου 73 του Ν. 4412/2016, όπως ισχύει,

**β.** Δεν τελεί σε πτώχευση ούτε σε διαδικασία κήρυξης πτώχευσης κ.λ.π,

**γ.** Είναι φορολογικά και ασφαλιστικά ενήμερος ως προς τις υποχρεώσεις του,

**δ.** Αναλαμβάνει την υποχρέωση για την έγκαιρη και προσήκουσα προσκόμιση των δικαιολογητικών, από τα οποία θα προκύπτουν τα όσα αναφέρονται στην υπεύθυνη δήλωση, εφόσον αυτά ζητηθούν από το ΚΕΤΕΚΝΥ ΑΕ,

**ε.** Παραιτείται από κάθε δικαίωμα αποζημίωσής του που απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής, ματαίωσης ή ακύρωσης της διαδικασίας ανάθεσης,

**στ.** Μελέτησε και αποδέχεται πλήρως και ανεπιφύλακτα τους όρους και τις προδιαγραφές της παρούσας και δεσμεύεται πως θα εκτελέσει τη σύμβαση σύμφωνα με αυτούς (τους όρους),

**ζ.** Δεσμεύεται ότι καλύπτει πλήρως τους όρους και τις προδιαγραφές, όπως αναλύονται στην παρούσα πρόσκληση,

**η**. Συγκατατίθεται στην επεξεργασία των προσωπικών του δεδομένων για τον σκοπό του έργου που περιγράφεται στην παρούσα Πρόσκληση σύμφωνα με τον Ν. 4624/2019 (ΦΕΚ 137Α’/29-8-2019), όπως ισχύει,

**θ.** Συγκατατίθεται να λειτουργήσει ως εκτελών την επεξεργασία για λογαριασμό του ΚΕΤΕΚΝΥ ΑΕ ως προς την επεξεργασία των δεδομένων προσωπικού χαρακτήρα υποκειμένων. Το ΚΕΤΚΕΝΥ ΑΕ ορίζεται ως «υπεύθυνος επεξεργασίας» και καθορίζει τους σκοπούς και τον τρόπο επεξεργασίας των δεδομένων προσωπικού χαρακτήρα και ο ανάδοχος ορίζεται ως «εκτελών την επεξεργασία» και προβαίνει σε πράξεις επεξεργασίας προσωπικών δεδομένων για λογαριασμό του υπεύθυνου επεξεργασίας,

**ι.** Όλα τα υποβαλλόμενα στοιχεία είναι ακριβή και αληθή και αποδέχεται ανεπιφύλακτα τους όρους και προδιαγραφές της παρούσας Πρόσκλησης, χωρίς όρους ή αιρέσεις.

**ΑΠΟΦΑΣΗ ΑΝΑΘΕΣΗΣ - ΥΠΟΓΡΑΦΗ ΣΥΜΒΑΣΗΣ - ΠΛΗΡΩΜΕΣ**

1. Η ανάθεση θα γίνει με απόφαση του Διευθύνοντος Συμβούλου κατόπιν σχετικής εξουσιοδοτήσεως του από το ΔΣ, ύστερα από τον έλεγχο και την αξιολόγηση των προσφορών από την αρμόδια επιτροπή. Ο ανάδοχος που θα προκύψει οφείλει να υπογράψει σχετική σύμβαση με το ΚΕΤΕΚΝΥ ΑΕ. Για την υπογραφή της σύμβασης, ο ανάδοχος θα πρέπει να υποβάλει στο ΚΕΤΕΚΝΥ ΑΕ τα απαραίτητα δικαιολογητικά σύμφωνα με τις απαιτήσεις του νόμου.

2. Η διάρκεια της σύμβασης ορίζεται από την ημερομηνία υπογραφής της σύμβασης και για δώδεκα(12) μήνες και η συνολική αμοιβή του μέχρι του ποσού των 8.400 ευρώ πλέον Φ.Π.Α. Η αμοιβή θα καταβάλλεται τμηματικά μετά την παραλαβή κάθε μηνιαίας έκθεσης πεπραγμένων.

3. Κατά την εκτέλεση της σύμβασης, ο ανάδοχος υποχρεούται να τηρεί τις υποχρεώσεις του που απορρέουν από το νόμο και τη σύμβαση.

4. Προϋπόθεση για την πραγματοποίηση της κάθε πληρωμής είναι να υποβληθούν τα απαραίτητα παραστατικά. Η πληρωμή θα γίνεται με τραπεζική κατάθεση, μετά την προσκόμιση των νόμιμων δικαιολογητικών που προβλέπονται από τον νόμο.

 5. Οι πληρωμές υπόκεινται σε κρατήσεις, όπως προβλέπει ο νόμος.

**Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ**

**ΠΑΝΤΕΛΗΣ ΜΕΣΣΑΡΟΠΟΥΛΟΣ**